**Kuldīgas novada konkursa**

**“Gada jaunietis Kuldīgas novadā 2024” nolikums**

*Izdots saskaņā ar Pašvaldību likuma 4.panta astoto daļu un Jaunatnes likuma 5.panta pirmo daļu*

1. **Vispārīgie jautājumi**
2. Kuldīgas novada konkursa „Gada jaunietis Kuldīgas novadā 2024” (turpmāk – Konkurss) organizētājs ir Kuldīgas novada pašvaldības iestāde Kuldīgas novada Bērnu un jauniešu centrs (turpmāk – Centrs), reģistrācijas Nr.90000035590, adrese: Jelgavas iela 26, Kuldīga, Kuldīgas novads, LV-3301.
3. Centrs izsludina Konkursu, publicējot informāciju Pašvaldības tīmekļvietnē [www.kuldigasnovads.lv](http://www.olaine.lv).
4. **Konkursa mērķis**

Veicināt Kuldīgas novada jauniešu izaugsmi un ieguldījumu, novērtējot un motivējot viņus līdzdalībai sabiedriskajā dzīvē, kā arī apbalvot brīvprātīgā darba veicējus.

1. **Konkursa uzdevumi**
2. Apzināt aktīvākos un talantīgākos Kuldīgas novada jauniešus un izvērtēt viņu personīgos sasniegumus un sasniegumus Kuldīgas novada attīstībā.
3. Popularizēt jauniešu paveikto, aktualizēt un palielināt jauniešu iniciatīvu un līdzdalību novada sabiedriskajā dzīvē.
4. Sniegt atzinīgu novērtējumu, apbalvojot jauniešus.

1. **Konkursa norises vieta un laiks**

Centra direktors līdz kārtējā gada 14. februārim nosaka pieteikumu iesniegšanas termiņu un Konkursa noslēguma pasākuma norises laiku un vietu.

1. **Konkursa dalībnieki**
2. Konkursam var pieteikt jaunieti, kura dzīvesvieta ir deklarēta Kuldīgas novada administratīvajā teritorijā, vai Kuldīgas novadā esošas izglītības iestādes izglītojamo, vecumā no 13 līdz 25 gadiem, kurš atbilst kādai no Konkursa nominācijām.
3. Kategorijā „Gada jauniešu lieldraugs” pretendentiem nav vecuma ierobežojuma.
4. **Konkursa nominācijas**
5. GADA JAUNIEŠU INICIATĪVA

Nominācijas pretendenti ir jaunieši, kuri ir realizējuši projektu Kuldīgas novada teritorijā, sniedzot būtisku ieguldījumu jaunatnes jomas attīstībā. Nominācijai var pieteikt arī jauniešu grupu, ja viņi projektu ir realizējuši kopā. Nominācijas kritēriji:

* 1. projekta norises kvalitāte;
  2. projekta idejas nozīmīgums sabiedrībai;
  3. tieši un netieši iesaistīto dalībnieku skaits projektā;
  4. projekta popularizēšana;
  5. projekta rezultātu nozīmīgums.

1. GADA JAUNIETIS

Nominācijas pretendenti ir jaunieši, kuri ir bijuši sabiedriski visaktīvākie. Nominācijas kritēriji:

* 1. ieguldījums aktivitātēs, darbojoties skolas pašpārvaldē, jauniešu organizācijā, neformālā jauniešu grupā, Kuldīgas Jauniešu mājā vai Skrundas Multifunkcionālajā jaunatnes iniciatīvu centrā;
  2. realizēto projektu skaits un kvalitāte;
  3. līdzdalība pasākumu organizēšanā Kuldīgas novadā;
  4. dalība starptautiskos projektos, pārstāvot Kuldīgas novadu, vai dalība Centra īstenotos projektos;
  5. pretendenta īstenotās iniciatīvas Kuldīgas novada attīstībā.

1. GADA JAUNIETIS NOVADĀ

Nominācijas pretendenti ir jaunieši, kuri ir bijuši sabiedriski visaktīvākie darbojoties kādā no novada pagastiem. Nominācijas kritēriji:

* 1. ieguldījums aktivitātēs, darbojoties skolas pašpārvaldē, jauniešu organizācijā, neformālā jauniešu grupā, Kuldīgas Jauniešu mājā, Skrundas Multifunkcionālajā jaunatnes iniciatīvu centrā vai pagasta jauniešu dzīvē;
  2. realizēto projektu skaits un kvalitāte;
  3. līdzdalība pasākumu organizēšanā Kuldīgas novadā;
  4. dalība starptautiskos projektos, pārstāvot Kuldīgas novadu, vai dalība Centra īstenotos projektos;
  5. pretendenta īstenotās iniciatīvas Kuldīgas novada attīstībā.

1. GADAJAUNIEŠU ORGANIZĀCIJA

Nominācijas pretendenti ir jauniešu nevalstiskās organizācijas, neformālās jauniešu grupas/apvienības, jauniešu kolektīvi vai izglītības iestāžu izglītojamo pašpārvaldes/līdzpārvaldes, kas ir bijuši sabiedriski aktīvi. Nominācijas kritēriji:

* 1. īstenotās sabiedriski nozīmīgās aktivitātes Kuldīgas novadā (brīvprātīgais darbs, sociālie projekti, labdarības akcijas u.c.);
  2. citu jauniešu iesaiste dažādās neformālās izglītības aktivitātēs vai projektos (minēt konkrētus piemērus);
  3. dalība Latvijas mēroga vai starptautiskās aktivitātēs.

1. GADA JAUNIEŠU LIELDRAUGS

Nominācijas pretendenti ir speciālisti vai uzņēmumi, kuri ir palīdzējuši īstenot jauniešu idejas vai attīstīt viņu talantus un prasmes, sniedzot nepieciešamo atbalstu.Nominācijaskritēriji:

* 1. atbalsts jauniešu organizētajiem pasākumiem/iniciatīvām/projektiem;
  2. atbalsts jauniešu talantu un prasmju pilnveidē;
  3. iesaistīto brīvprātīgo skaits.

1. **Konkursa pieteikumu iesniegšana**
2. Pieteikuma veidlapa (Pielikums Nr.1) ir pieejama elektroniski Pašvaldības tīmekļvietnē [www.kuldigasnovads.lv](http://www.kuldigasnovads.lv) vai to var saņemt Kuldīgas novada Bērnu un jauniešu centrā 1905. gada ielā 10 vai Kuldīgas Jauniešu mājā Jelgavas ielā 26, Kuldīgā, Kuldīgas novadā, LV-3301.
3. Pieteikumu var iesniegt:
   1. jebkura fiziska persona vecumā no 13 gadiem;
   2. jebkura juridiska persona, t.sk., Pašvaldības iestādes;
   3. nevalstiskās organizācijas.
4. Pieteikums Konkursam jāiesniedz klātienē Kuldīgas novada Bērnu un jauniešu centrā 1905. gada ielā 10 vai Kuldīgas Jauniešu mājā Jelgavas ielā 26, Kuldīgā, Kuldīgas novadā, LV-3301, vai sūtot uz e-pastu jauniesucentrs@kuldiga.lv.
5. Pretendents ir tiesīgs atsaukt savu piekrišanu dalībai Konkursā, iesniedzot iesniegumu klātienē Kuldīgas novada Bērnu un jauniešu centrā 1905. gada ielā 10 vai Kuldīgas Jauniešu mājā Jelgavas ielā 26, Kuldīgā, Kuldīgas novadā, LV-3301, vai sūtot uz e-pastu jauniesucentrs@kuldiga.lv
6. **Konkursa uzvarētāju noteikšana un apbalvošana**
7. Saņemtos pieteikumus izvērtē un uzvarētājus katrā nominācijā nosaka Centra direktora apstiprināta komisija (turpmāk – Komisija) 5 cilvēku sastāvā un pieaicinātie eksperti (pēc nepieciešamības).
8. Komisijai ir tiesības jebkuru nominācijas pretendenta pieteikumu izskatīt citas nominācijas ietvaros, ja tas atbilst nominācijas kritērijiem.
9. Komisijai ir tiesības apvienot nominācijas vai nenoteikt uzvarētāju kādā nominācijā, ja konkrētajā nominācijā ir saņemti mazāk kā 2 pieteikumi.
10. Nomināciju “Gada jauniešu iniciatīva”, “Gada jaunietis”, “Gada jaunietis novadā”, “Gada jauniešu organizācija”, “Gada jauniešu lieldraugs” uzvarētājiem pasniedz Atzinības rakstu un piemiņas balvu.
11. Katrā nominācijā var noteikt tikai vienu uzvarētāju, izņemot šādus gadījumus:
    1. ja kādā no nominācijām netiek noteikts uzvarētājs nepietiekamā pieteikumu skaita dēļ, tad Komisijai ir tiesības noteikt otru uzvarētāju kādā no nominācijām, ja pretendentu atbilstība kritērijiem ir līdzvērtīga;
    2. nominācijā “Gada jauniešu iniciatīva” var uzvarēt 2 (divi) vai vairāk jaunieši, ja viņi kopā ir realizējuši projektu. Šādā gadījumā Atzinības rakstu pasniedz katram.
12. Komisijai ir tiesības pasniegt vienu veicināšanas balvu. Balvas ieguvējam pasniedz Atzinības rakstu un piemiņas balvu.
13. Visus nomināciju pretendentus ielūdz uz Konkursa noslēguma pasākumu, kur paziņo Konkursa rezultātus.
14. Atbildīgā persona par Konkursa organizatoriskiem jautājumiem ir Centra jaunatnes darbinieks darbam ar brīvprātīgo darbu.
15. **Pašvaldības tiesības**
16. Pieteikuma veidlapā norādītos iesniedzēja un pretendenta personas datus apstrādāt Konkursa mērķim.
17. Publicēt informāciju par Konkursā pieteiktajiem pretendentiem (pretendenta vārdu, uzvārdu kopā ar citu pieteikuma veidlapā norādīto informāciju) Pašvaldības tīmekļvietnē www.kuldigasnovads.lv, informatīvajā izdevumā “Kuldīgas Novada Vēstis” un sociālajos kontos (facebook.com, twitter.com, instagram.com, youtube.com).
18. Uzņemt fotogrāfijas un video materiālus Konkursa noslēguma pasākumā un publicēt Pašvaldības tīmekļvietnē www.kuldigasnovads.lv, informatīvajā izdevumā “Kuldīgas Novada Vēstis” un sociālajos kontos (facebook.com, twitter.com, instagram.com, youtube.com).
19. Epidemioloģiskās situācijas saasināšanās gadījumā, nepārvaramas varas (*force majeure*) vai valstī izsludinātas ārkārtējas situācijas dēļ, Konkursu var atcelt vai mainīt tā formātu, saskaņā ar Pašvaldības domes priekšsēdētāja rīkojumu.

Kuldīgas novada BJC direktore

Ieva Ozoliņa